VOS DONAM LA BENVINGUDA AL NOSTRE CENTRE!

Centre Educatiu de caràcter públic on s'imparteixen els ensenyaments de 2n cicle d'Educació Infantil (de 3 a 6 anys) i Educació Primària (de 6 a 12 anys), depenent de la**Conselleria d'Educació i Universitats de les Illes Balears**.

Ubicat al municipi de Santa Eulària des riu (Eivissa, Illes Balears), concretament al poble de Jesús, prop de la ciutat d’Eivissa.

Acollim alumnes de les zones de diferents nuclis de Jesús: Ca Negreta, Cap Martinet, Cala Llonga, Can Furnet, Roca Llisa,… No tots els alumnes són residents al terme, ja que n'hi ha que l’han optat degut al lloc de treball dels seus pares.

El present curs 2023-24 ja fa 39 cursos que obrírem les portes del nostre centre, la qual es produí el curs 1985/86 com a centre d'una línia per nivell educatiu.

* + **Educació Infantil:** 3 grups.......... 1 grup  a cada nivell de 3 anys, de 4 anys i de 5 anys.
	+ **Educació Primària:** 6 grups ...........1 grups a cada nivell des de 1r fins a 6è d'EP. Aquest curs 23- 24 tenim un grup més a 6è EP.

**ENTRADES I SORTIDES**

* **Entrada:  a les 9:00h  els alumnes d'INFANTIL** de 3, 4 i 5 anys amb les famílies fins a les aules. Els alumnes de primària a les 9'00h entren **sense pares** i pugen directament a les seves aules. A les 9'10h. es tanquen les portes. Les persones que arribin més tard sense una causa justificada hauran d’esperar fins a les 10'00 h., moment en què finalitza la 1ª sessió lectiva.
* **Sortida:** les famílies d'I**NFANTIL**  surten a les 13:45h per motius d’espai. Utilitzen  la barrera grossa d'accés a l’antic pàrquing, tant per entrar com per sortir, i es dirigeixen fins a les seves aules, per la porta externa que dóna al pati.

Els alumnes de **PRIMÀRIA** surten per la barrera d'entrada principal acompanyats pels mestres o tutors.

**PARTICIPACIÓ DE PARES I MARES**

* **Dimecres:** dia de visita de pares/tutors per a les tutories amb els mestres. Poden ser de 8 a 9 h. ; ho heu de consultar prèviament amb els mestres via correu electrònic o a través de l'agenda dels alumnes. També en el cas de voler concertar amb un mestre/a especialista (música, EF, anglès, religió) s'ha de fer per les mateixes vies.  Les tutories amb famílies poden ser**PRESENCIALS** o via **MEET.**
* **Consell Escolar i AMIPA.**
* **Delegats/des de Família:**per aquelles famílies (màxim 2 persones/aula) que vulguin ser els representants de les aules dels seus fills/es. Es farà una reunió trimestral amb l'equip directiu del centre.

**INFORMACIÓ RELLEVANT**

A continuació vos donam tot un seguit d'informacions i recordatoris per a un millor funcionament del Centre:

* + **Jornada lectiva:** de 9 a 14 hores.
	+ **Llengua catalana:**llengua vehicular d'ensenyament i de comunicació del centre.
	+ **Llengua castellana:** alumnat de primària, com a assignatura.
	+ **Llengua anglesa:** des dels 3 anys i fins a 6è de primària, com a assignatura.
	+ **L'accés d'entrada al centre** es fa a partir de les 9h. moment en què sona la música. **NOMÉS** poden entrar abans d'aquesta hora tots aquells alumnes que utilitzen els serveis d'***escoleta matinera***i els de***transport escolar***.  Els alumnes de primària fan fila al pati i pugen amb els tutors fins a les seves aules.
	+ **Autorització sortides a les 14h:** les famílies heu de signar l'autorització perquè els vostres fills/es puguin; **SÍ** **sortir tot sols** o **NO sortir tot sols**, després de la jornada escolar (és necessari signar el full "d'*Autorització de sortides escolars"*). En cas que **NO** puguin sortir tot sols haureu de posar les persones a les que autoritzeu perquè els puguin recollir i signar-ho. Si es dóna el cas que hagi de venir una altra persona que no està autoritzada, haureu d'enviar un correu al ceipnsdejesus@educaib.eu  i **SEMPRE** des del correu corporatiu del vostre fill/a; no oblideu posar el nom de la persona autoritzada + el seu DNI. Per **telèfon,** només en casos urgents,s'admet l’autorització encara que ha de quedar constància escrita.
	+ **TOTS** els alumnes i els mestres tenim un **correu corporatiu** de centre. Si encara no el tinguessin han de contactar amb el secretari/coordinador TIC (Kiko Torres).
	+ El **GestIB** de la *Conselleria d'Educació i Universitats* serveix per:**justificacions d'absències, autoritzacions de sortides escolars** (excursions, activitats, Colònies, Viatge d'Estudis,...),**informes d'avaluació**,... Cada pare/mare o tutor/a legal de l'infant pot tenir i hauria de tenir una contrasenya personal. Si encara no la teniu, cal posar-se en contacte amb el secretari/coordinador TIC (Kiko Torres).
	+ **L'ús d'aparells electrònics (MP3, mòbils...)** **NO estan** **permesos** a no ser que els mestres us ho demanin per realitzar alguna activitat concreta. Els alumnes no necessiten els mòbils durant la jornada lectiva i si necessiten cridar a la família ho faran des del telèfon del centre. Si un  alumne el treu de la seva motxilla i també l'utilitza sense consentiment, se li requisarà i s'entregarà a la seva família quan venguin a cercar-lo al centre, als quals avisarem prèviament. Aquesta norma també és extensible als serveis complementaris com: transport escolar, menjador, escoleta matinera i extraescolars.
	+ El centre disposa de diferents jocs de pati que posa a disposició dels alumnes perquè puguin utilitzar-los durant l'hora de l'esplai (cordes, elàstics, pilotes, guixos,...). Aquest material es troba al gimnàs i cada aula té una capsa amb el seu material.
	+ **L'administració de medicaments** durant l'horari escolar ha d'anar acompanyada de la prescripció del metge, on haurà de figurar la dosi, el nom de l'alumne i l'hora de la toma. **SOLS**quan sigui imprescindible fer-ho en horari escolar. Contacteu amb els vostres tutors/es i amb la Direcció del centre.
	+ Aquells alumnes que formen part del **PROGRAMA D'ALERTA** **ESCOLAR** tenen l'obligació de presentar el document d’alerta escolar balear degudament emplenat i la medicació al centre, la qual quedarà custodiada per l'equip directiu i/o tutors/es.
	+ Ens trobem diàriament amb una gran quantitat de**roba i carmanyoles** que són dels vostres fills/es. És molt important que els faceu responsables de les seves pertinences i les reclameu. A final de cada trimestre es procedirà a la seva retirada i donació.
	+ **I UNA COSA MOLT IMPORTANT!!   Les famílies estan obligades a comunicar al centre escolar dels seus fills/es tots els canvis de telèfon i/o de domicili que es produeixin. Per tant, penseu que en cas d'una possible emergència si no tenim les vostres dades correctament se'ns farà molt difícil contactar amb vosaltres i per això han d'estar sempre actualitzades. No basta posar-les a l'agenda dels infants, sinó que heu de passar per secretaria primer de tot.**